CELEX: 22012D0158
Language: da
Date: 2012-09-28 00:00:00
Title: Det Blandede EØS-udvalgs afgørelse nr. 158/2012 af 28. september 2012 om ændring af bilag II (Tekniske forskrifter, standarder, prøvning og certificering) til EØS-aftalen

13.12.2012   
            
            
               DA
            
            
               Den Europæiske Unions Tidende
            
            
               L 341/8
            
         DET BLANDEDE EØS-UDVALGS AFGØRELSE
   Nr. 158/2012
   af 28. september 2012
   om ændring af bilag II (Tekniske forskrifter, standarder, prøvning og certificering) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Europa-Parlamentets og Rådets forordning (EU) nr. 1007/2011 af 27. september 2011 om tekstilfiberbetegnelser og tilknyttet etikettering og mærkning af tekstilprodukters fibersammensætning og om ophævelse af Rådets direktiv 73/44/EØF og Europa-Parlamentets og Rådets direktiv 96/73/EF og 2008/121/EF (1) skal indarbejdes i EØS-aftalen.
            
         
               (2)
            
            
               Forordning (EU) nr. 1007/2011 ophæver Rådets direktiv 73/44/EØF (2) og Europa-Parlamentets og Rådets direktiv 96/73/EF (3) og 2008/121/EF (4), der på nuværende tidspunkt er indarbejdet i EØS-aftalen, og som derfor skal slettes fra EØS-aftalen.
            
         
               (3)
            
            
               Bilag II til EØS-aftalen bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I kapitel XI i bilag II til EØS-aftalen foretages følgende ændringer:
   
               1)
            
            
               Teksten i punkt 3 (Rådets direktiv 73/44/EØF), i punkt 4a (Europa-Parlamentets og Rådets direktiv 96/73/EF) og i punkt 4c (Europa-Parlamentets og Rådets direktiv 2008/121/EF) udgår.
            
         
               2)
            
            
               Følgende punkt indsættes efter punkt 4c (Europa-Parlamentets og Rådets direktiv 2008/121/EF):
               
                           »4d.
                        
                        
                           
                              32011 R 1007: Europa-Parlamentets og Rådets forordning (EU) nr. 1007/2011 af 27. september 2011 om tekstilfiberbetegnelser og tilknyttet etikettering og mærkning af tekstilprodukters fibersammensætning og om ophævelse af Rådets direktiv 73/44/EØF og Europa-Parlamentets og Rådets direktiv 96/73/EF og 2008/121/EF (EUT L 272 af 18.10.2011, s. 1).«
                        
                     
         Artikel 2
   Den islandske og den norske udgave af forordning (EU) nr. 1007/2011, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 29. september 2012, forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (5).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 28. september 2012.
      
         
            På Det Blandede EØS-udvalgs vegne
         
         Atle LEIKVOLL
         
            Formand
         
      
   
   
      (1)  EUT L 272 af 18.10.2011, s. 1.
   
      (2)  EFT L 83 af 30.3.1973, s. 1.
   
      (3)  EFT L 32 af 3.2.1997, s. 1.
   
      (4)  EUT L 19 af 23.1.2009, s. 29.
   
      (5)  Forfatningsmæssige krav angivet.